REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/21-06/2

URBROJ: 251-287-21/06-04/1

Zagreb, 1. veljače 2021.

**Z A P I S N I K**

48. sjednice Školskog odbora Industrijske strojarske škole, održane dana 1. veljače 2021. godine u uredu ravnatelja Škole.

Sjednici prisustvuju sljedeći članovi Školskog odbora:

1. Iva Bojčić, predsjednica Školskog odbora

2. Božo Čužić, zamjenik predsjednice Školskog odbora

3. Ilija Krstanović, član

4. Jadranko Kezerić, član

5. Snježana Barbarić, članica

6. Ana Vereš, članica

7. Nenad Predovan, član

Ostali prisutni:

1. Nenad Pavlinić, ravnatelj

2. Marija Horvatić, tajnica Škole

3. Iva Boban, voditeljica računovodstva

Sjednica je započela u 09:31 sati.

Zapisnik vodi Marija Horvatić, tajnica Škole

Gospođa Iva Bojčić, predsjednica Školskog odbora, pozdravlja nazočne i otvara 48. sjednicu Školskog odbora, potvrđuje da su na sjednici prisutni svit članovi te da postoji potrebna većina za rad i odlučivanje.

Nadalje predlaže nadopunu Dnevnog reda sjednice, odnosno dodavanje nove točke:

1. Razmatranje molbe udruge Status M. za ustupanjem na korištenje školskog

prostora za potrebe rada udruge.

S navedenom dopunom dnevnog reda usuglasili su se svi članovi Školskog odbora, odnosno jednoglasno je prihvaćena nadopuna Dnevnog reda.

DNEVNI RED

1. Verifikacija zapisnika 47. sjednice Školskog odbora;
2. Godišnje financijsko izvješće za 2020. godinu;
3. Razmatranje molbe udruge Status M. za ustupanjem na korištenje prostora za potrebe rada udruge.
4. Razno

Dnevni red je sa sedam glasova “za“, jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik s 47. sjednice Školskog odbora koji prisutni članovi Školskog odbora jednoglasno usvajaju.

**AD.2.**

Predsjednica Školskog odbora, Iva Bojčić daje riječ voditeljici računovodstva Ivi Boban kako bi upoznala članove Školskog odbora s Godišnjim financijskim izvješćem za 2020. godinu, koji su članovi Školskog odbora ranije zaprimili putem elektroničke pošte.

Voditeljica računovodstva izvješćuje o manjku u poslovanju s nefinancijskom imovinom u iznosu od 13.158,52 kn, isto tako da postoji i višak prihoda poslovanja u iznosu od 449.203,50 kn te ujedno predlaže da se manjak u poslovanju s nefinancijskom imovinom pokrije viškom prihoda poslovanja.

Nakon izvješća voditeljice računovodstva predsjednica Školskog odbora daje na glasanje 2. točku Dnevnog reda, odnosno Godišnje financijsko izvješće za 2020. godinu., koju članovi Školskog odbora jednoglasno usvajaju, također donose

**ODLUKU**

**o raspodjeli rezultata poslovanja na temelju godišnjih financijskih izvještaja za 2020. godinu**

tekst Odluke se prilaže zapisniku.

**AD. 3.**

Predsjednica Školskog odbora, Iva Bojčić upoznaje članove Školskog odbora sa sadržajem Molbe udruge Status M. za ustupanjem na korištenje školskog prostora.

Ravnatelj Škole, gospodin Nenad Pavlinić javlja se za riječ kako bi upoznao članove Školskog odbora sa radom navedene udruge i dobroj suradnji iste sa Školom, te s tim u vezi predlaže članovima odbora da im se prostor ustupi na korištenje ali da se unaprijed definiraju uvjeti korištenja, tj predlaže da se prostor ustupi na godinu dana te da udruga isti privede namjeni (uredi, oliči, očisti od elektroničkog otpada) te da se plaćaju režijski troškovi električne energije i grijanja. Također predlaže da se zakaže sastanak s predstavnicima udruge kako bi se definirali kriteriji korištenja prije traženja suglasnosti nadležnog Gradskog ureda.

Za riječ se javlja i zamjenik predsjednice Školskog odbora kako bi istaknuo i pohvalio rad navedene udruge.

Nakon riječi ravnatelja predsjednica Školskog odbora daje na glasanje 3. točku Dnevnog reda, odnosno Razmatranje Molbe udruge Status M za ustupanjem na korištenje školskog odbora te prijedlog ravnatelja za definiranje korištenja prostora, koju članovi Školskog odbora jednoglasno usvajaju te prihvaćaju prijedlog ravnatelja.

**AD. 4.**

Ravnatelj Nenad Pavlinić javlja se za riječ kako bi obavijestio članove Školskog odbora kako se nastava u školi odvija online, osim završnih razreda CNC operatera i alatničara koji dolaze u školu na praktični dio nastave zbog izrade završnih radova.

Ujedno izvještava kako je Školu pregledao statičar te da je ista dobila zelenu naljepnicu i preporuku za saniranje dvorane za tjelesni odgoj, kao i da su nastala manja oštećenja na unutarnjim zidovima škole, odnosno da je ispucala žbuka i boja te da su oštećenja sanirali domari Škole.

Tajnica škole Marija Horvatić obavještava kako se 27.3.2021. raspušta sadašnji sastav Školskog odbora te da je u tijeku provođenje izbora za isti.

Sjednica je završena u 11:30 sati.

Zapisnik vodila: Predsjednica Školskog odbora:

Marija Horvatić, struc. spec. admin. publ. Iva Bojčić, prof.